Nigel Forbes Dennis
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Nigel Forbes Dennis var en britisk forfatter. Han vokste opp i Afrika og Tyskland, og bodde mye i USA.
Dennis' hovedtema er identitet, og i Cards of Identity (1955) får dette temaet en vittig og allsidig behandling. Romanen er både en analyse av et England i forandring etter andre verdenskrig, en samling eksempler på enkeltmenneskers identitetskriser, og en overdådig fantasi – alt foregår idet «the Identity Club» har årsmøte på et forlatt herresete. A House in Order (1966) tar opp lignende temaer.Dennis skrev også skuespill og lyrikk, og arbeidet som journalist. Les mer i Store norske leksikon Storbritannias litteratur